L'ós - Cicle de cinema i drets dels infants
// L'ósde Jean-Jacques Annaud Dates d’exhibició: diumenges 9 i 23 de novembre, 11h Drets i valors que tracta la pel·lícula	El dret de l’infant a la vida. El dret de l’infant orfe a ser acollit. El dret de l’infant a ser protegit per part de persones adultes. El deure de les persones adultes a la protecció dels infants. La pel·lícula	Sinopsi:Una cria d’ós es queda òrfena després que la seva mare mori en un accident al bosc. A partir d’aquí, l’osset inicia una ruta en solitari per sobreviure pel seu compte mentre descobreix el món que l’envolta. Tot d’una, troba un ós adult que sembla no estar disposat a fer-se càrrec del petit. Tot i així, aquest buscarà la manera de comptar amb la seva protecció. Mentrestant, uns caçadors assetgen les muntanyes.
Fitxa tècnica	Títol: L'ósTítol original: L'oursDirector: Jean-Jacques AnnaudIntèrprets: Els óssos Youk i Kaar, Jack Wallace, Tchéky Karyo, André LacombeProductora: Renn ProductionsFrança i EUA, 1988Durada: 93 minutsVersió catalana
Qüestions a observar	La necessitat d’emperança que té l’osset però, al mateix temps, el seu instint de supervivència. La manera de construir una història dramàtica a partir de la vida natural de dos animals, sense recórrer a la falsa humanització de molts dibuixos animats ni a l’ús del génere documental. L’acostament del petit ós vers el gran ós fins aconseguir que aquest se’n faci càrrec. L’expressivitat i l’emoció de les escenes protagonitzades pels animals, en les quals no hi ha cap necessitat de fer servir paraules. La lliçó de vida que l’ós dóna al caçador. Els valors ecològics de la pel·lícula, realçats per la bellesa dels paisatges verges del Canadà i la fotografia.
Activitats per fer en família	Us fem algunes propostes:1. Identificar i comentar situacions humanes a les quals ens remeten les escenes de la pel·lícula, sobretot al voltant de les relacions entre infants i persones adultes en el marc familiar. 2. Buscar algunes de les qüestions reflectides en el film en els drets referenciats als documents sobre els drets dels infants que hi ha al web www.bcn.cat/dretscivils (a l’apartat Documentació, i els subapartats: Textos de referència i Documents en Lectura Fàcil) i comentar-ho a casa. 3. Comentar contes o altres pel·lícules que també serveixin per abordar la temàtica d’enguany El dret a créixer en família.Podeu fer-nos arribar els títols a: info@cinemadretsinfants.org i els compartirem al Bloc (www.cinemadretsinfants.org). 4. Pensar en la pel·lícula i els comentaris de després de la projecció per debatre’ls en família.
Links d'interés: Tràiler:https://www.youtube.com/watch?v=TGf0Y-2-5tAComentaris i crítiques d’espectadors/es sobre la pel·lícula:http://www.filmaffinity.com/es/reviews/1/180303.htmlPer saber com es va fer la pel·lícula (enllaç recomanat per després d’haver-la vist):http://youtu.be/BwUvV3YjNp0Informació sobre L’ós al web del director (en francès o anglès):http://www.jjannaud.com/ours.swfPer saber-ne més del director, Jean-Jacques Annaud:http://ca.wikipedia.org/wiki/Jean-Jacques_Annaud Descarregueu el programa adreçat a les famílies Descarrega Imatges	Us convidem a fer-nos arribar comentaris i participar en el Bloc:www.cinemadretsinfants.org Per a més informació, podeu consultar:www.bcn.cat/dretscivils Guia elaborada per:Teleduca. Educació i Comunicació SCPwww.teleduca.org